“ทองคำ” เปิดเช้า ลง 100 บ. รูปพรรณขาย 31,550 บ.
ราคาทองคำในประเทศเช้าวันนี้ ปรับตัวลดลง 100 บาท หลังได้รับแรงกดดันจากสกุลเงินดอลลาร์แข็งค่า และความกังวลกับการปรับขึ้นอัตราดอกเบี้ยของเฟด ทำให้ราคาทองรูปพรรณขายออก 31,550 บาท
ราคาทองคำในประเทศเช้าวันนี้ ปรับตัวลดลง 100 บาท หลังได้รับแรงกดดันจากสกุลเงินดอลลาร์แข็งค่า และความกังวลกับการปรับขึ้นอัตราดอกเบี้ยของเฟด ทำให้ราคาทองรูปพรรณขายออก 31,550 บาท
25 เม.ย. 2565

ผู้สื่อข่าวรายงานว่า ราคาทองคำในประเทศวันนี้ (25 เม.ย.2565) เปิดตลาดการซื้อขายลดลง 100 บาท จากราคาปิดเมื่อเสาร์ที่ผ่านมา (23 เม.ย.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:23 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 30,950 บาท ขายออกบาททองคำละ 31,050  บาท
ทองรูปพรรณ 96.5% รับซื้อเข้าบาททองคำละ 30,395.80  บาท ขายออกบาททองคำละ 31,550 บาท
ส่วนราคาทองคำ Spot เช้านี้เคลื่อนไหวอยู่ที่บริเวณ 1,926 ดอลลาร์ ในขณะราคาทองคำโคเม็กซ์สหรัฐปิดตลาดเมื่อคืนวันศุกร์ที่ผ่านลดลง 13.9 ดอลลาร์ สู่บริเวณ 1,934.3 ดอลลาร์ เนื่องมาจากได้รับแรงกดดันจากการแข็งค่าของสกุลเงินดอลลาร์สหรัฐ และความกังวลที่ว่าธนาคารกลางสหรัฐ (เฟด) จะเร่งปรับขึ้นอัตราดอกเบี้ยเพื่อสกัดเงินเฟ้อ
นายจิตติ ตั้งสิทธิ์ภักดี นายกสมาคมค้าทองคำ เปิดเผยถึงแนวโน้มราคาทองคำ ว่า ยังมีโอกาสปรับตัวขึ้นได้อีก จากปัจจัยต่างประเทศ เช่น สถานการณ์สงครามระหว่างรัสเซียกับยูเครนที่มีแนวโน้มรุนแรง รวมถึงอัตราผลตอบแทนพันธบัตร ขณะที่การซื้อขายยังคงชะลอตัว เนื่องจากนักลงทุนรอดูจังหวะที่ราคาทองคำจะปรับตัวสูงขึ้น จึงทำให้การซื้อขายทองคำในประเทศยังค่อนข้างเงียบเหงา